CELEX: 32021D1027
Language: bg
Date: 2021-06-22 00:00:00
Title: Решение (ЕС) 2021/1027 на Съвета от 22 юни 2021 година за възлагане на Европейската комисия — Службата за управление и плащане по индивидуални права (РМО) — на упражняването на правомощия, предоставени на органа по назначаване и на органа, оправомощен да сключва договори за назначаване, свързани с осигуряването срещу риск от професионално заболяване или злополука

24.6.2021   
               
               
                  BG
               
               
                  Официален вестник на Европейския съюз
               
               
                  L 224/29
               
            
         РЕШЕНИЕ (ЕС) 2021/1027 НА СЪВЕТА
         от 22 юни 2021 година
         за възлагане на Европейската комисия — Службата за управление и плащане по индивидуални права (РМО) — на упражняването на правомощия, предоставени на органа по назначаване и на органа, оправомощен да сключва договори за назначаване, свързани с осигуряването срещу риск от професионално заболяване или злополука
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Правилника за длъжностните лица на Европейския съюз и Условията за работа на другите служители на Съюза, установени с Регламент (ЕИО, Евратом, ЕОВС) № 259/68 на Съвета (1), и по-специално член 2, параграф 2 от посочения Правилник за персонала и член 6 от посочените Условия за работа,
         като взе предвид Решение (ЕС) 2017/262 на Съвета от 6 февруари 2017 г. за определяне за Генералния секретариат на Съвета на органа по назначаване и на органа, упълномощен да сключва договори за назначаване, и за отмяна на Решение 2013/811/ЕС (2),
         като има предвид, че:
         
                     (1)
                  
                  
                     Длъжностните лица и другите служители на Европейския съюз са осигурени за рисковете професионално заболяване или злополука съгласно член 73 от Правилника за длъжностните лица на Европейския съюз (наричан по-нататък „Правилникът за персонала“) и членове 28 и 95 от Условията за работа на другите служители на Съюза (наричани по-нататък „Условията за работа“). Съгласно член 73 от Правилника за персонала, условията за това осигуряване са установени в Общи правила, приети по общо съгласие на всички институции, вписани в протокол от председателя на Съда на Европейския Съюз на 13 декември 2005 г.
                  
               
                     (2)
                  
                  
                     Службата на Европейската комисия за управление и плащане по индивидуални права (РМО) отговаря за управлението и плащанията по финансовите права на служителите на Комисията и чрез споразумения за нивото на услугите (СНУ) — на някои други институции и органи на Съюза.
                  
               
                     (3)
                  
                  
                     Съгласно СНУ, сключено между PMO и Генералния секретариат на Съвета (ГСС) на 3 май 2019 г., PMO отговаря за управлението и плащанията по индивидуалните права, пенсионните права и обезщетенията за безработица на служителите на ГСС. В тези области РМО упражнява определени правомощия на органа по назначаване и на органа, оправомощен да сключва договори за назначаване в съответствие с Решение (ЕС) 2019/792 на Съвета (3).
                  
               
                     (4)
                  
                  
                     СНУ от 3 май 2019 г. предвижда inter alia, че обхватът на предлаганите от PMO услуги може да бъде разширен, така че да обхване и управлението на осигуряването срещу риска от професионални заболявания или злополуки на служителите на ГСС. Като се има предвид, че условията, свързани с това осигуряване, са общи за всички институции и че PMO разполага с необходимия капацитет и опит, е целесъобразно такива услуги да бъдат възложени на PMO.
                  
               
                     (5)
                  
                  
                     С оглед на ефективния трансфер на такива услуги, упражняването на съответните правомощия, предоставени на органа по назначаване и на органа, оправомощен да сключва договори за назначаване на служителите на ГСС, следва да бъде възложено от Съвета на PMO.
                  
               
                     (6)
                  
                  
                     За да се гарантира правна сигурност за служителите на ГСС, следва да се поясни, че исканията и жалбите, свързани с осигуряване срещу риск от професионално заболяване или злополука се подават до Комисията. За същата цел, следва да се поясни, че жалбите до Съда на Европейския съюз, се подават срещу Комисията.
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Упражняването на правомощията, предоставени с Правилника за персонала на органа по назначаване, както и с Условията за работа — на органа, оправомощен да сключва договори за назначаване, по отношение на служителите на ГСС, се възлага на Службата за управление и плащане по индивидуални права (PMO) към Европейската комисия, във връзка с прилагането на член 73 от Правилника за персонала и членове 28 и 95 от Условията за работа.
            
            
               2.   Исканията и жалбите, свързани с въпросите, посочени в параграф 1 от настоящия член, се подават до органа по назначаването или до органа, оправомощен да сключва трудови договори на Комисията съгласно член 90в от Правилника за персонала и съответно членове 46 и 117 от Условията за работа. Жалбите пред Съда на Европейския съюз във връзка с въпросите, посочени в параграф 1 от настоящия член, се подават срещу Комисията съгласно член 91а от Правилника за персонала и членове 46 и 117 от Условията за работа.
            
         
         
            Член 2
            Настоящото решение влиза в сила на 1 юли 2021 година.
         
         
            Съставено в Люксембург на 22 юни 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 56, 4.3.1968 г., стр. 1.
         
            (2)  ОВ L 39, 16.2.2017 г., стр. 4.
         
            (3)  Решение (ЕС) 2019/792 на Съвета от 13 май 2019 г. за възлагане на Европейската комисия — Службата за управление и плащане по индивидуални права (РМО) — на упражняването на определени правомощия, предоставени на органа по назначаване и на органа, оправомощен да сключва договори за назначаване, ОВ L 129, 17.5.2019 г., стр. 3.